Il‐Knisja Kattolika ser tiċċelebra l‐festa liturġika ta' Kristu Re nhar il‐Ħadd, 24 ta' Novembru 2019. Għal din il‐festa li tagħlaq is‐sena liturġika, l‐Arċisqof Charles J. Scicluna flimkien mal-Isqof Awżiljarju Joseph Galea-Curmi qed jistiednu lill‐Insara biex jingħaqdu magħhom għaċ-ċelebrazzjoni djoċesana. Din tibda fil‐5:00p.m. b'mixja ta' fidi minn quddiem il‐monument ta' Kristu Re, il‐Furjana, sal‐Konkatidral ta' San Ġwann, il‐Belt Valletta, fejn titkanta t‐Talba tal‐Għasar. Waqt l‐Għasar, l-Arċisqof jagħmel ir‐riflessjoni tiegħu f'din il‐festa importanti għall‐Insara u wara jagħti l‐Barka Sagramentali. www.knisja.mt www.knisja.mt/ritratti
Ċelebrazzjoni Djoċesana fil-Festa ta' Kristu Re nhar il-Ħadd li ġej